El "Bus de la Llengua" va tindre una bona acollida a l'Eliana.
17 de setembre de 2018

El Bus de la Llengua, una iniciativa de la Generalitat Valenciana per a fomentar l’ús del valencià per tota la Comunitat, va tindre una bona acollida a l’Eliana la setmana passada.

L’autobús, que va estar estacionat els dies 11, 12 i 13 de setembre als voltants dels centres educatius públics de l’Eliana, contava amb tres monitors per tal de realitzar activitats lúdico-didàctiques amb els estudiants, a les quals la llengua valenciana era la protagonista. Així, els participants van poder reforçar els seus coneiximents, ampliar el seu vocabulari i conéixer noves expressions d’una forma divertida. A més, al finalitzar foren obsequiats amb samarretes i altres materials de promoció llingüística, sota el lema “Sempre teua”.

El Bus de la Llengua compta al seu interior amb refranys, cançons i textos de la literatura valenciana, a fi d'esdevindre una gran eina de divulgació no solament de la nostra llengua, sino també de la nostra cultura.